સુખ ભોગવવું દરેક જીવને ગમે છે. દુઃખ ભોગવવું કોઇ પણ જીવને ગમતું નથી. દુઃખ પ્રાપ્ત થતાં જ જીવ ધમપછાડા કરવા લાગે છે. તેનો જીવ આકુળ વ્યાકુળ થઇ જાય છે. જ્યારે કોઇ પણ જીવને સુખ આવે છે ત્યારે તેનું મન પ્રસન્ન થઇ જાય છે. તેનાં નાનાં મોટાં દુઃખ જતાં રહે છે અનેે જો નાનાં મોટાં દુઃખ હોય તો પણ સુખની તુલનામાંં તે સાવ નગણ્ય થઇ જાય છે. સુખથી કોઇ પણ જીવ પ્રસન્ન પ્રસન્ન રહે છે. દુઃખ આવતાં જ તે લમણે હાથ દઇ બેસી જાય છે. મણ મણના નિસાસા નાખે છે. તે ચારે તરફ સુખની શોધમાં ભટકે છે.